google/wiki40b huggingface dataset:
Georg Simon Ohm

Bakgrunn

Ohm ble født i Erlangen i Bayern. Han var sønn av låsesmed Johann Wolfgang Ohm og Maria Elizabeth Beck, datter av en skredder i Erlangen. Ohms foreldre var protestanter, og hadde liten eller ingen formell utdannelse. Faren var imidlertid svært belest, og underviste ofte sine barn hjemme på et høyt nivå. Ohm hadde flere søsken, men bare tre vokste opp. Georg Ohms lillebror, Martin Ohm ble en velkjent matematiker.
I 1805 begynte Ohm sine studier i matematikk, fysikk og filosofi ved Friedrich-Alexander-Universität Erlangen, men på grunn av vanskeligheter med studiefinaniseringen måtte han avbryte studiene etter bare ett år. Han begynte da som matematikklærer ved en privatskole i det tidligere Kloster Gottstatt i Sveits. Som 22-åring vendte han tilbake til Erlangen og oppnådde i 1811 sin doktorgrad med sine studier av lys og farver.

Karriere

Han fortsatte de neste tre semestre i Erlangen som «privatdozent» i matematikk. I 1813 flyttet han til Bamberg og ble lærer på en realskole. Deretter arbeidet han som lærer i fysikk og matematikk ved det jesuittiske gymnasiet («Dreikönigsgymnasium») i Köln, deretter ved krigsskolen i Berlin fra 1826.
Hans hovedinteresse var elektrisitet, et fagfelt som på den tid var lite utforsket. I 1833 ble han professor ved Königlich Polytechnischen Schule (Kongelige polytekniske skole) i Nürnberg der han fra 1839 var direktør. I 1849 gikk han over til universitetet i München der han ble professor II og i 1852 professor i eksperimentell fysikk.
Ohm er gravlagt på Alten Münchner Südfriedhof i Glockenbachviertel.
Massaker på 110ende gate

Handling

Tre fargede gangstere som er bevæpnet til tennene velter en mafiageskjeft overende i Harlem da de raner deres lokale «regnskapskontor». Under flukten dreper de noen politifolk, og både politi og mafia starter en klappjakt på dem. Det hele utarter til en voldsom gangsterkrig der bandene begynner å likvidere hverandre, noe som fører til at to av New Yorks beste snuter blir tvunget til å samarbeide for å bringe lovlydighet tilbake i gatene.

Om filmen

Filmen ble forholdsvis godt mottatt av anmelderne, noe som gjenspeiles i at den har fått 80 % på Rotten Tomatoes.
Den ble forbudt vist på kino i Norge, men ble lansert på video på starten av 1980-tallet.
Den ble distribuert av United Artists i USA og de fleste andre land hvor den ble satt opp på kino.
Yutian (Tangshan)

Yutian (kinesisk: 玉田县; pinyin: Yùtián Xiàn) er et fylke i provinsen Hebei i Folkerepublikken Kina. Det ligger under byprefekturet Tangshan.
Fylket hadde 642 581 innbyggere i 1999.

Kulturminner

Jingguang-tempelet (Jingguang si, 净觉寺) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Shalako

Handling

Et aristokratisk jaktselskap har slått leir i ei ødemark i New Mexico. Blant disse er grevinne Irina Lazaar som på egen hånd vandrer bort fra sitt følge og støter på en gruppe Apache-indianere. Hun blir reddet av en hardfør revolvermann ved navn Moses, som har fått i oppdrag av regjeringen å beskytte jaktlaget. Indianerne kjenner ham godt fra kamphandlinger og har gitt ham kallenavnet Shalako – «regnmakeren». Dette er et område hvor indianerne bruker å jakte og de ønsker derfor at jaktlaget skal forlate område. Dette vet Shalako, men når gruppen nekter å følge hans advarsler går Apachene til angrep mot jaktselskapet.

Anmelderne

Shalako fikk lunken mottakelse av filmkritikerne. Den amerikanske filmkritikeren Roger Ebert gav den 2 av 4 stjerner, mens Leonard Maltin bare gav den 1,5 av 4 stjerner.
VG gav den terningkast to. 
Den har fått bedre omtale i ettertid, blant annet fra anmelderen i DVD Talk som i 2004 mente den fikk et urettmessig dårlig rykte i sin samtid.

Innspilling

Shalako ble innspilt i Almeria, Spania.

Historisk bakgrunn

På slutten av 1800-tallet var det ikke uvanlig at europeiske grupper dro på storviltjakt til Nord-Amerika. I denne filmen overfalles et slikt aristokratisk jaktselskap av indianere.
Misantropen

Misantropen (fransk Le misanthrope), er et skuespill i satire- og komediesjangeren fra 1666 av den franske forfatteren Molière (1622-73). Det beskrives som «et presist bilde av det gode selskaps livsform, men også [en avsløring] av den middelmådighet og det hykleri som trives i et miljø som samtidig er overfladisk i sin omgangsform og ubarmhjertig mot annerledes tenkende.»
Hovedpersonen Alceste forakter menneskene og insisterer på en kompromissløs ærlighet, selv om den skader ham selv eller hans venner. Han gjør kur til den unge enken Célimène, men krever samtidig at hun skal ta avstand fra det overfladiske selskapslivet og dets sladder. Hun kan ikke følge hans absolutte krav, og forholdet går over styr. Alcestes venn Philinte lykkes imidlertid i sitt frieri til Célimènes kusine Éliante.
Tieli

Tieli (kinesisk: 铁力; pinyin: Tiělì) er et byfylke i provinsen Heilongjiang i Folkerepublikken Kina. Det ligger i byprefekturet Yichun.
Befolkningen var på 390 930 innbyggere i 1999.
Det daoistiske Guandi-tempelet (關帝廟, Guandi miao, tilegnet keiser Guandi) er en severdighet i byfylket.
Vestbyfunnet

Vestbyfunnet er et stort votivfunn fra yngre bronsealder fra gården Vestby på Grindvoll i Lunner kommune, Oppland.
Det regnes som et av de rikeste funn fra norsk bronsealder. Funnet består av tre rikt ornamenterte halsringer av bronse med ovale endeplater og spiraler. Det ble også funnet en stor draktnål sammensatt av flere runde plater, et perlekjede bestående av mer enn 350 perler av bronse samt en fingerring. De mest oppsiktsvekkende gjenstandene fra funnet er imidlertid to små, hulstøpte bronsebukker. Det finnes paralleller til disse bukkene i sørligere deler av Europa, nærmere bestemt i Hellas, Sør-Tyskland og Østerrike. I en nordisk kontekst er imidlertid bukkene unike. Bukkene er støpt i to omganger. Hodene er datert til rundt 700 f.Kr., mens kroppene er datert til rundt 500 f.Kr.
Funnet ble gjort under pløying i 1925. Det er i dag utstilt i Historisk museum i Oslo.
Tarva

Tarva er en øygruppe i Bjugn kommune i Trøndelag. Den største og eneste bebodde av øyene er Husøya. Arealet er 14 km², hvorav Husøya utgjør 8 km². Øya har 11 fastboende.
Øya tilhørte Austrått fram til 1858, og har fremdeles en opprinnelig eiendomsstruktur med én dominerende grunneier. Det drives landbruk, blant annet med utgangersau og egg- og dunvær. Luftforsvaret har et skytefelt på vestsiden øyene. Været landskapsvernområde på østsiden ble etablert i 1982.
Tarva kapell ble bygget i 1972, og kirkegården ble etablert i 1921. Tarva har eget postkontor, med postadresse 7166 Tarva. Øya har ikke butikker, men sommeråpen pub. Det er ferjeforbindelse til Dybfest på fastlandet. Tarva skole ble nedlagt på 1990-tallet.
I forbindelse med utbedring av vei til forsvarets skyte- og øvingsfelt på Karlsøya på Tarva, gjennomførte Vitenskapsmuseet i 2013 en arkeologisk utgravning på Karlsøysletta. De arkeologiske undersøkelsene omfattet to kulturminner som var berørt av det planlagte tiltaket, en røys og en oppmuring. De to enkeltminnene er del av et større felt av kulturminner tolket som gravfelt, bestående av minst 28 steinkonstruksjoner.
Tarva var scene for NRKs barneserie Tuva frå Tarva.
Kumgangfjellet turistregion

Skyteepisode

Om morgenen den 11. juli 2008 ble en 58 år gammel sørkoreansk kvinne skutt og drept mens hun gikk på turistanleggets strand. Hun kom innenfor grensene til et militært område, og ble deretter skutt to ganger av nordkoreanske soldater. Nordkoreanske myndigheter hevder hun ikke stanset da hun ble bedt om det, og at dette førte til skyteepisoden. Sør-Korea krevde å få inspisere stedet, noe de ikke fikk anledning til. Nordkoreanske myndigheter mener ansvaret for hendelsen er både offerets og sørkoreanske myndigheters eget, og bygger dette på sakens fakta.
Som en følge av skyteepisoden avbrøt Sør-Korea alle nye turistreiser over grensa til Kŭmgangsan. I mars 2010 truet nordkoreanske myndigheter med å sette i verk ekstraordinære tiltak om turistforbundet ikke ble hevet. 23. april 2010 konfiskerte Nord-Korea fem eiendommer eid av Sør-Korea på området, og forklarte dette med at det var kompensasjon for den skade Nord-Korea ble påført på grunn av opphøret av turiststrømmen. Konfiskeringen ble også sett på som et svar på at Sør-Korea beskylte Nord-Korea for senkningen av det sørkoreanske marinefartøyet Cheonan. 
Siden april 2010 har Nord-Korea tillatt bedrifter å arrangere turer fra den nordkoreanske siden, noe som gjør det stadig mindre sannsynlig at turene fra Sør-Korea vil gjenopptas.
Imidlertid ble turistanlegget tatt i bruk i oktober og november 2010 for å gjennomføre en familiegjenforening av 200 koreanske familier som har levd adskilt siden Koreakrigen.
Storlien

Historikk

Fram til starten av 1800-tallet ble Storlien brukt i all hovedsak av nordmenn for jakt, fiske og til beite. I 1844 ankom den første nybyggeren, og i 1882 ble jernbanen innviet. I 1888 startet doktor Ernst Westerlund sin kurstedsvirksomhet der, og to hoteller ble etablert på stedet. Med sitt lettilgjenglige høyfjellsterreng og jernbanestasjon ble Storlien raskt et sentrum for turisme. I 1933 fikk arveprins Gustav Adolf og prinsesse Sibylla en hytte som bryllupsgave av Skidfrämjandet, en hytte som fortsatt er i kongefamiliens eie. 
Under andre verdenskrig var det besøksforbud i Storlien, som da ble brukt av militæret. I 1940 ble det avholdt topphemmelige militære forhandlinger mellom Sverige og det nasjonalsosialistiske Tyskland i en jernbanevogn i Storlien.
I 1958 ble høyfjellshotellet bygd ut, som da fikk en kapasitet på 550 gjester. I juli 2011 kjøpte Ulrich John området, etter at hotellet hadde vært stengt for publikum i rundt ett års tid. Den nye eieren Ulrich John uttalte til Östersunds-Posten at "jag tror på Storlien och vi kommer att satsa på hotellet. Storlien är en helt underbar ort och som har framtiden för sig."
 Hotellet ble gjenåpnet vinteren 2012.
Den svenske kongefamilien har et hus i Storlien, hvor de pleier å feire påske og nyttår.
Europavei 14 går gjennom Storlien. En del av filmen Guttene fra Brasil utspiller seg på Storlien.

Skiområdet

Storliens skiområde består av ni heiser og 23 nedfarter. Fallhøyden bare 190 meter, hvilket er ganske lite sammenlignet med andre anlegg, som betyr at bakkene er ganske korte.
Det finnes også tre barneområder.
French Open 1986

French Open 1986 ble spilt på Roland Garros-stadion i Paris. French Open er en Grand Slam-turnering i tennis på grus. Ivan Lendl beseiret Mikael Pernfors i singlefinalen for herrer og Chris Evert-Lloyd vant damefinalen over Martina Navrátilová.
Redbud gasskraftverk

Redbud gasskraftverk er et varmekraftverk i delstaten Oklahoma i det sentrale USA. Det har en installert produksjonskapasitet på 1.250 MW, fordelt på 4 like store blokker med 1+1 moderne gassturbiner. Operatør er Oklahoma Gas & Electric Co.
Utstyret er vesentlig levert av General Electric og Alstom. Anlegget ble bygget ut i årene 2000–2004. Brenselkilden er naturgass.
Myrlurvemåler

Utseende

En middelsstor (hannens vingespenn 26 – 34 mm), kraftig, grå, sterkt hårete måler. Hannen har fjærformede antenner og vinger som bare er tett skjellkledt ved fremkanten, ellers nesten uten skjell og gjennomsiktige. Brystet er tett kledt med gråbrune, utstående hår. Bakkroppen har en rekke av gule flekker langs ryggen. Forvingen har mer eller mindre tydelige, mørke tegninger, mens bakvingen er nesten uten skjell, med markerte vingeårer. Hunnens vinger er redusert til 1,5 mm lange, nesten usynlige stumper. Kroppen er tykk og pæreformet, med en rekke av gule flekker langs ryggen. Den er middels tett kledt med nokså lange, utstående, hvitaktige hår. Larven er naken og slank, gråbrun, med to rekker av små, gule flekker langs ryggen og en slik rekke på hver side.

Levevis

Myrlurvemåleren finnes på sure lyngheier og myrer, der larvene lever på dvergbjørk, pors, lyng og andre busker. Hannene flyr i april på leting etter hunnene, som sitter i vegetasjonen.

Utbredelse

Myrlurvemåleren er en nordeuropeisk art. I Storbritannia finnes den bare i et begrenset område i det sentrale og nordlige Skottland. I Norge er den funnet i de indre delene av Rogaland, Oppland, Sør-Trøndelag og Nordland. Det er sannsynlig at den finnes flere steder, men arten er ikke lett å oppdage. Den er funnet i de midtre og nordlige delene av Sverige og Finland. Den er også kjent fra Baltikum og det nordlige og nordvestlige Russland.
Synotaxidae

Utseende

Svært slanke og langbeinte edderkopper, gjerne lyst fargede. Bakkroppen er lang, tynn og sylindrisk hos hannene, gjerne høy og mer eller mindre kuleformet hos hunnene. Beina er ganske tynne (stankelbein-lignende).

Levevis

Disse edderkoppene bygger små nett med intrikate nettmønstre spent ut mellom blader. Nettene har gjerne en horisontal del, og vertikale eller skrå tråder som er festet i dette. Mesteparten av nettet er ikke klebrig, men det er gjerne enkelte klebrige tråder. Byggeatferden der ut til å avvike fra det som er vanlig hos edderkopper: mens de aller fleste edderkopper arbeider rundt sentrum av spinnet og stadig kommer tilbake til dette, der det ut til at i alle fall Synotaxus-artene utvider spinnet én seksjon av gangen, gjerne ved å legge til rektangulære "moduler".

Utbredelse

Familien er utbredt i Sør-Amerika, Australia og New Zealand.
Heshan (Laibin)

Heshan (kinesisk: 合山; pinyin: Héshān) er et byfylke i byprefekturet Laibin i den autonome region Guangxi i Folkerepublikken Kina.
Befolkningen var på 142 247 i 1999.
Pseudhepomidion

Utseende

Morimopsini er nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

Arten lever i India (Assam).
Eilif Rye Pisani

Bakgrunn

Pisani begynte å drikke som 15-åring, ble plassert på guttehjem, gikk på fylla og var småkriminell. Han var smedlærling og 17 år gammel da verdenskrigen kom til Norge.

Andre verdenskrig

Som 19-åring meldte han seg til den norske SS-Vaktbataljon, og tjenestegjorde på kjøkkenet i en fangeleir for serbere ved Osen i Elsfjord i Nordland. Han stakk av fra denne stillinga og kom til Oslo, der han drev rundt en tid før han begynte å arbeide for Gestapo. 
Han infiltrerte motstandgruppa rundt Johan Peter Bruun, og ledet Gestapo til ham. Bruun ble såret da han prøvde å unnslippe. I neste omgang førte dette Gestapo til Reidar Holtmon, som ble skutt og Håkon Sunde som våren 1943 ble arrestert og senere skutt. Alle de tre motstandsfolkene var sentrale i sabotasjeorganisasjonen Osvald-gruppen.
I november 1944 kom Pisani til Bergen for å ta del i opprullinga av motstandsgruppa Saborg. Han opprettet kontakt med motstandsmannen August Rathke, men denne avslørte dobbeltspillet og ble enig med Willy Valentinsen om at Pisani måtte ryddes av veien. Planen om å møte ham og ta livet av ham slo imidlertid feil, og Valentinsen ble skutt på åpen gate i Bergen under en razzia 5. desember 1944. 15. desember skøyt to motstandsfolk Pisani i Lille Markeveien i Bergen, men han overlevde.

Landssvikoppgjøret

I juni 1946 ble Pisani dømt til livsvarig fengsel i Gulating lagmannsrett for angivervirksomheten sin. Både Pisani og riksadvokaten anket dommen til Høyesterett, som 11. mars 1947 omgjorde den til dødsstraff. Pisanis søknad om nåde ble avslått i statsråd 28. mars. 
Den 2. april ble han brakt til retterstedet på Sverresborg og skutt kl. 04.25 om morgenen.
Pixart

Pixart SRL er et selskap med base i Argentina som utvikler fri programvare. Pixart ble grunnlagt i 1988 som en regional representant for Corel Corporation i Latin-Amerika. Da Corel sluttet med støtten til Corel Linux, fortsatte Pixart prosjektet som fikk navnet Pixart Linux. Denne Linux-distribusjonen er basert på Debian.
Distribusjonen er tilgjengelig på engelsk, portugisisk og spansk.
Elisabeth av Bøhmen

Elisabeth av Bøhmen (født 19. august 1596 på Falkland Palace, Fifeshire, Skottland som Elisabeth Stuart, død 13. februar 1662 i Westminster, London) var den eneste overlevende datteren av Jakob VI av Skottland (senere Jakob I av England, og Irland) og Anne av Danmark. Hun var barnebarn av Maria Stuart og søster av Karl I av England. På grunn av sin skjønnhet og popularitet ble hun kalt «Storbritannias perle», «Englands rose» og «hjertenes dronning». Hun var gift med Friedrich V av Pfalz, som kortvarig (en vinter) var konge av Bøhmen. Hun blir derfor kalt «vinterdronningen».
Hennes datter Sophia av Hannover var gift med kurfyrst Ernst August av Hannover. Gjennom Elisabeth Stuarts krav på den britiske tronen kom huset Hannover på tronen i Storbritannia.
Powązki-kirkegården

Powązki-kirkegården (Cmentarz Powązkowski), også kalt gamle Powązki (Stare Powązki), er Warszawas eldste og mest kjente kirkegård, plassert i byens vestlige områder. Den ble grunnlagt i 1790 og har et areal på 43 ha.

Beskrivelse

Den gamle katolske Powązki-kirkegården ligger i den vestlige bydelen Wola. Den ble anlagt i 1790 i forbindelse med at kirkegårdene mer sentralt i Warszawa ble stengte av sanitære årsaker. Starostsen Melchior Korwin Szymanowski stilte til rådighet 2,6 hektar for anlegget. Den 20. mai 1792 ble kirkegården vigslet og i 1793 stod Sankt-Borromeus-kirken ferdig, grunnlagt av kong Stanislaus August og fyrstprimas Michael Poniatowski. Arkitekten var Dominik Merlini.
Gravfeltet ble utvidet nitten ganger i løpet av sin historie, siste gang i 1971, da den oppnådde sitt nåværende (2017) omfang. Den forvaltes av den katolske kirke, og de fleste gravlagte er katolikker. Andre trossamfunn, som lutheranerne, kalvinistene og jødene, og den tatar-muslimske, har egne gravfelter innen det samme komplekset.
Blant de 2,5 millioner mennesker som er gravlagt på kirkegården finnes mange berømte og store personligheter innen polsk historie og kultur, både store forfattere, diktere, lærde, tenkere, artister, leger, jurister, biskoper, prester, munker og nonner. En liten del av disse er gravlagt ved Aleja Zasłużonych (De fortjenstfulles allé).
Kirkegården har en stor militærseksjon med gravene til dem som kjempet og døde for sitt land i løpet av de siste 200 år, under de mange nasjonaloppstander (fra Kościuszko-oppstanden i 1794 til og med Warszawaoppstanden av 1944), slaget ved Warszawa samt felttoget i Polen. Her finnes også et betraktelig antall graver til Warszawas innbyggere som ble myrdet av de tyske nazistene under andre verdenskrig.
Powązki-kirkegården er av stor kunsthistorisk betydning, og er et skattekammer innen skulptur og småarkitektur. Slik tilfellet er for mange andre gamle europeiske kirkegårder, ble gravsteinene også her utformet av epokens skulptører, både polske og utenlandske. Mange av gravsteinene er enestående eksempler på forskjellige stiler innen arkitektur og kunst.
På allehelgensdag (1. november) og zaduszki (2. november - allesjelersdag) holdes det vigilier ikke bare på alle Warszawas katolske kirkegårder, men også på protestantenes, muslimenes, jødenes og de ortodokse. På Powązki smykkes alle graver med lys.
Europeisk sumpskilpadde

Parasitter

Europeisk sumpskilpadde er vert for en rekke parasitter, inkludert Haemogregarina stepanovi, monogene ikter (slekten Polystomoides), trematoder (slekten Spirhapalum) og mange rundormarter.
Boblestoff

Boblestoff er et vattert tekstil laget av to stoff sydd sammen med et fyllmateriale (vattlag) imellom.
Boblestoffet er tykt, men lett og holder godt på varmen (varmeisolerende), og er vanlig i yttertøy. Boblestoff sys ofte i mønster med stikninger som striper eller ruter.
Boblestoff kan lages av antistatisk nylon med polyesterfyll. 
Fiberflor også kalt fiberfill brukes som isolasjon i boblestoff.
Fyllmaterialet i boblestoff er et ikke-vevd tekstil hvor fibrene ikke er bearbeidet til garn, men bundet sammen med limstoff eller ved smelting av termoplastiske fibrer.
Fibrene er bundet sammen og kan ikke beveges i forhold til hverandre slik at de får karakter av et tekstil.Polyesterfiber og polyvinylkloridfiber brukes gjerne som fyllmaterialet i boblestoff. 
Boblestoff kan brukes til å lage boblejakker, boblekåper, bobledresser (jakke og bukse), overaller (kjeledresser), varmedresser, anna (militært uttrykk for en lang bukse i boblestoff som bæres under feltuniformen), og for.
NOU 2015:15, Grønn skattekommisjon

NOU 2015:15 «Sett pris på miljøet — Rapport fra grønn skattekommisjon» er en norsk offentlig utredning (NOU) fra et utvalg som ble oppnevnt ved kongelig resolusjon 15. august 2014. Utredningen ble avgitt til Finansdepartementet 9. desember 2015.  Utvalget ble ledet av Lars-Erik Borge og ble referert til som «Grønn skattekommisjon».
Oppdraget Grønn skattekommisjon fikk av regjeringen, var å vurdere om og hvordan et grønt skatteskift kan bidra til bedre utnyttelse av samfunnets ressurser.
Neopibanga

Utseende

En nokså liten, brun trebukk. Antennene er kortere enn kroppen. Oversiden er ganske grovt punktert. Pronotum er litt knudrete med rundede sider uten tenner og er innsnevret ved roten. Dekkvingene er parallellsidige.

Utbredelse

Arten er beskrevet fra Brasil (Rondonia).
Changning (Hengyang)

Changning (常宁; pinyin: Chángníng) er et byfylke i provinsen Hunan i Folkerepublikken Kina. Det ligger under byprefekturet Hengyang.
Befolkningen var på 843 414 innbyggere i 1999.
Møller Bil Motorsport

Møller Bil Motorsport er et norsk racinglag som deltar i det tyske langdistansemesterskapet VLN, som arrangerer alle sine løp på Nürburgring Nordschleife.
Laget startet i 2008 og har deltatt med en Audi TT. Sjåfører er Håkon Schjærin, Atle Gulbrandsen og Kenneth Østvold. Laget har vunnet flere løp i klassen for biler med turbomotorer over 2,0 liter.
Forhandlerkjeden Møller Bil bruker laget aktivt til motivasjon og opplæring for både ansatte og samarbeidspartnere. Lagets mekanikere kommer fra ulike Møller Bil-verksteder i Norge.
Melkekrakk

En melkekrakk (også kalt fjøsknakk, fjøskrakk og melkestol) er en liten krakk med ett eller flere bein, som benyttes under (manuell) melking av kyr. Krakken er nødvendig for å få brukbar arbeidsstilling under melkingen, ettersom spenene ellers blir umulige å komme til. I Norge har melkekrakker gjerne hatt tre eller fire ben. Fordelen med tre ben er at krakken kan stå stødig også på ujevnt underlag.
Etter at melkemaskinene kom, har bruken av melkekrakker avtatt.
Trebišov

Historie

Trebišov ble første gang nevnt skriftlig i 1254 og byen fikk bystatus i 1439. I 1786 ble den gamle borgen i Trebišov revet og matrialene ble brukt til å bygge slottet som i dag er naturhistorie og geografimuseum.
Trebišov har en betydelig minoritet av romafolk, rundt 12% i 2011 folketellingen. Høy arbeidsløshet og fattigdom blant romafolket i Trebišov ledet til omfattende opptøyer i forkant av valget i 2004.
Corneliu Calboreanu

Biografi

De siste sirka tretti årene av sitt liv bodde han i Amsterdam, Nederland.
Han døde som følge av et hjerteinfarkt.
Han er bisatt i den romersk-katolske kirkegården i Gărâna.
Djim Phoenix Calboreanu, aka Djimbolia, medlem av det hollandske duoen Circus Hoppa er hans sønn.
Podischnus

Utseende

Store, mørke biller. Denne slekten har en forholdsvis avlang kroppsform. Hannene varierer mye i størrelse og størrelsen på hornene er sterkt avhengig av dette (allometrisk vekst). Små hanner kan ligne mye på hunner, mens store hanner har et langt, krumt horn på hodet og en dyp uthuling av den fremre delen av pronotum, på toppen et bredt, firkantet framspring. Forleggen (protibia) har fire tenner, kjevene (mandiblene) to tenner.

Levevis

Larvene lever i jorda av organisk materiale. De voksne billene, som er nattaktive, spiser trolig på store, enfrøbladete planter.

Utbredelse

Slekten er utbredt i Sør-Amerika, én art går nord til det sørlige Mexico.